ICESCO

ICESCO  — IslamiC World Educational, Scientific and Cultural Organization — İslam Dünyası Təhsil, Elm və Mədəniyyət Təşkilatı) — İslam Əməkdaşlığı Təşkilatı nəzdində İslam ölkələri üzrə təhsil, elm və mədəniyyət məsələləri ilə məşğul olan, üzv ölklələri arasında əlaqələrinin daha da möhkəm olmasına xidmət edən xüsusi təşkilatdır. Təşkilatın Baş direktoru Dr. Salim bin Məhəmməd Əl-Malikdir.

Azərbaycan dövləti ICESCO ilə yaxından əməkdaşlıq edir və dünyada mədəniyyət abidələrinin qorunması prinsipini dəstəkləyir.
Ə.Səid: "Bakı şəhərinin 2009-cu il üçün İslamın paytaxtı elan olunması Azərbaycanın dinamik inkişafının təzahürüdür.

 Tarixi 
25–28 yanvar 1981-ci il tarixdə Səudiyyə Ərəbistanı Krallığının Məkkeyi-Mükərrəmə şəhərində keçirilən Üçüncü İslam Zirvəsi Konfransında İslam Əməkdaşlığı Təşkilatı çərçivəsində dünyadakı İslam qurumlarının birgə fəaliyyəti məqsədilə "İslam Təhsil, Elm və Mədəniyyət Təşkilatı" adlı yeni beynəlxalq İslam təşkilatının təsis edilməsi qərara alındı.

29–30 yanvar 2020-ci il tarixlərində İslam Təhsil, Elm və Mədəniyyət Təşkilatının (ICESCO) Birləşmiş Ərəb Əmirliklərinin Əbu-Dabi şəhərində baş tutan qırxıncı iclasında təşkilatın İcra Şurası 30 yanvar 2020-ci il tarixində təşkilatın adını dəyişərək "İslam Dünyası Təhsil, Elm və Mədəniyyət Təşkilatı" kimi təsdiqlədi.

ICESCO-nun Baş direktoru Dr. Salim bin Məhəmməd Əl-Malik təşkilatın adının dəyişdirilməsinin qeyri-təbliği vəzifələrinin təbiəti ilə bağlı yayılmış qarışıqlığı aradan qaldırması və beynəlxalq səviyyədə iştirakı üçün daha geniş üfüqlər açmağı hədəflədiyini, yeni adın təşkilatın təhsil, elm, mədəniyyət və ünsiyyətdəki fəaliyyət sahələrində təbliğ etdiyi mədəni missiyanın təbiətini və reallaşdırmağa çalışdığı məqsəd və hədəflərini dəqiq şəkildə ifadə etməsini söylədi.

 Hədəfləri 
 Üzv dövlətlər arasında təhsil, elm, mədəniyyət və rabitə sahələrində əməkdaşlığın gücləndirilməsi, təşviqi və dərinləşdirilməsi, İslam dünyasının mədəni istinadgahları çərçivəsində, İslami bəşəri dəyərlər və örnəklər işığında bu sahələrin təşviqi və inkişafı;
Üzv ölkələr və onun xaricindəki xalqlar arasında anlaşmanın gücləndirilməsi, müxtəlif vasitələrlə, xüsusilə təhsil, elm və mədəniyyət vasitəsilə dünyada sülhün və təhlükəsizliyin bərqərar edilməsinə töhfə vermək;
İslamın və İslam mədəniyyətinin düzgün simasını təqdim etmək, sivilizasiyalar, mədəniyyətlər və dinlər arasında dialoqu təşviq etmək, ədalət və sülh mədəniyyəti dəyərlərini, azadlıq və insan hüquqları prinsiplərini İslam mədəniyyəti perspektivinə uyğun yayılmasına səy göstərmək;
Mədəni şəxsiyyəti və intellektual müstəqilliyi qorumaqla üzv dövlətlərdə mədəni qarşılıqlı əlaqələri təşviq etmək və müxtəlifliyinin təzahürlərini dəstəkləmək;
İslam Əməkdaşlıq Təşkilatının təhsil, elm, mədəniyyət və rabitə sahəsindəki ixtisaslaşmış qurumları ilə ICESCO-ya üzv dövlətlər arasında inteqrasiya və koordinasiyanı gücləndirmək, üzv dövlətlərin daxilində və xaricində ortaq maraqlara bənzər dövlət və qeyri-hökumət qurumları ilə əməkdaşlıq və tərəfdaşlığı gücləndirmək;
İslam mədəniyyətinə diqqət göstərmək, intellektual və elmi tədqiqatlarda, tədris proqramlarında onun xüsusiyyətlərini və özəlliklərini açıb göstərmək;
Üzv dövlətlərdə təhsil sistemləri arasında inteqrasiya və qarşılıqlı əlaqələr üzərində işlər görmək;
ICESCO-ya üzv olmayan ölkələrdəki müsəlmanlar üçün təhsil, elm və mədəniyyət müəssisələrinin fəaliyyətinə dəstək olmaq.

 Nizamnaməsi 
ICESCO-nun ilkin nizamnaməsi 1982-ci ildə Mərakeşin Fəs şəhərində keçirilən təsis konfransı tərəfindən təsdiqlənmişdir. 1986-cı ildə Rabat şəhərində keçirilən fövqəladə baş konfrans tərəfindən, 1991-ci ildə Rabat şəhərində keçirilən dördüncü baş konfrans tərəfindən, 1994-cü ildə Dəməşq şəhərində keçirilən beşinci baş konfrans tərəfindən, 1997-ci ildə Ər-Riyad şəhərində keçirilən altıncı baş konfrans tərəfindən, habelə, 2006-cı ildə Rabat şəhərində ICESCO-nun daimi qərargahında keçirilən doqquzuncu baş konfrans tərəfindən, 2009-cu ildə Tunis şəhərində keçirilən onuncu baş konfrans tərəfindən, 2012-ci ildə Ər-Riyad şəhərində keçirilən on birinci baş konfrans tərəfindən, 2015-ci ildə Bakı şəhərində keçirilən on ikinci baş konfrans tərəfindən, 2018-ci ildə Rabat şəhərində keçirilən on üçüncü baş konfrans tərəfindən və 2020-ci ildə Əbu Dabi şəhərində qırxıncı sessiyasını keçirilən İcraiyyə Şurasının tərəfindən dəyişikliklər edilmişdir.

 Əsas proqramlar və nailiyyətlər 
ICESCO öz məqsədlərinə çatmaq üçün çoxsaylı təşəbbüslər həyata keçirir:

 Təhsil: 2023-cü ildə təşkilat Afrikanın kənd bölgələrində gənclər üçün 10 mindən çox tələbəni əhatə edən rəqəmsal təhsil proqramı başlatmışdır. ICESCO həmçinin təhsildə gender bərabərsizliyi ilə mübarizə apararaq qızların və qadınların təhsili üzrə təşəbbüsləri dəstəkləyir.
 Elm və innovasiyalar: "Davamlı inkişaf üçün elm" proqramı üzv ölkələrin universitetləri ilə əməkdaşlıq edərək bərpa olunan enerji və iqlim dəyişikliyi sahəsində tədqiqatları maliyyələşdirir.
 Mədəni irs: 2019-cu ildə ICESCO "İslam Mədəni İrsi İli" elan edərək ölkələri daha çox abidəni UNESCO-nun Dünya İrsi siyahısına daxil etməyə çağırmışdır. Təşkilat həmçinin İraqın Mosul şəhəri kimi münaqişə zonalarında tarixi obyektləri bərpa edir.
 İslam mədəniyyətinin paytaxtları: 2001-ci ildən ICESCO hər il üç regionda (ərəb dünyası, Afrika, Asiya) şəhərləri İslam mədəniyyətinin paytaxtları kimi seçir. Məsələn, 2007-ci ildə Daşkənd, 2020-ci ildə isə Buxara bu statusa layiq görülmüşdür.

 Baş direktorları 

 Dr. Salim bin Məhəmməd Əl-Malik  -  May, 2019 - hal-hazıradək;
 Dr. Əbdüləziz bin Osman Ət-Tüveycri  -  Noyabr, 1991 - May, 2019;
 Dr. Əbdülhadi Butalib  -  May, 1982 - Noyabr, 1991.

 ICESCO-ya üzv olan dövlətlər 
İslam Dünyası Təhsil, Elm və Mədəniyyət Təşkilatının Nizamnaməsində bildirilir ki, İslam Əməkdaşlıq Təşkilatına üzv olan hər bir dövlət ICESCO-ya üzv olmaq üçün nizamnaməni rəsmi olaraq imzaladıqdan, üzv olma qərarı üçün qanuni prosedurları tamamladıqdan və bu barədə onun Baş İdarəsinə yazılı xəbərdarlıq etdikdən sonra ICESCO-ya üzv olur. İslam Əməkdaşlığı Təşkilatında üzv və müşahidəçi olmayan digər dövlətlərin ICESCO-ya üzv olma hüququ yoxdur. Bu günədək İslam Əməkdaşlıq Təşkilatına üzv olan 57 dövlətdən 54-ü ICESCO-nun üzvüdür. Aşağıdakı cədvəldə həmin dövlətlər əlifba sırası və üzv olma tarixləri ilə göstərilir:
+№ÖlkəRəsmi adıÜzv olma tarixi1Azərbaycan Respublikası19912Birləşmiş Ərəb Əmirlikləri19833Banqladeş Xalq Respublikası19824Bəhreyn Krallığı19825Cibuti Respublikası19826Çad Respublikası19827Benin Respublikası19888Bruney Sülh Dövləti19859Burkina-Faso198210 Əlcəzair Xalq Demokratik Respublikası200011Əfqanıstan İslam Respublikası200312İordaniya Haşimilər Krallığı198213Fələstin Dövləti198214İraq Respublikası198215İran İslam Respublikası199216İndoneziya Respublikası198617Kamerun Respublikası200118Komor Adaları İttifaqı198219Fil Dişi Sahili Respublikası200120Küveyt Dövləti198221Qabon Respublikası198222Qambiya Respublikası198223Qayana Kooperativ Respublikası201424Qazaxıstan Respublikası199625Qətər Dövləti198226Qırğızıstan Respublikası199627Qvineya Respbulikası198228Qvineya-Bisau Respublikası198429Özbəkistan Respublikası201730Livan Respublikası200231Liviya Dövləti198432Malayziya198233Maldiv Respublikası198234Mali Respublikası198235Mavritaniya İslam Respublikası198236Mərakeş Krallığı198237Misir Ərəb Respublikası198438Niger Respublikası198239Nigeriya Federativ Respublikası200140Oman Səltənəti198241Pakistan İslam Respublikası198242Səudiyyə Ərəbistanı Krallığı198243Seneqal Respublikası198244Sudan Respublikası198245Somali Federativ Respublikası198246Surinam Respublikası199647Suriya Ərəb Respublikası198248Syerra-Leone Respublikası198449Tacikistan Respublikası199350Toqo Respublikası200251Türkiyə Respublikası201752Tunis Respublikası198253Uqanda Respublikası201254Yəmən Respublikası1983

 Həmçinin bax 
 Heydər Əliyev Fondu

 Xarici keçidlər 
 Heydər Əliyev Fondu ilə ICESCO arasında əməkdaşlıq haqqında Protokol imzalanmışdır
 ICESCO-nun qərargahında mədəniyyəti günləri kecir
 ƏHMƏD SƏİD: "ICESCO AVROPADA TƏKCƏ AZƏRBAYCAN DÖVLƏTİNİN PAYTAXT ŞƏHƏRİ OLAN BAKINI İSLAMIN PAYTAXTI ADLANDIRIR

Kateqoriya:İslam təşkilatları
Kateqoriya:Mədəniyyət
Kateqoriya:Təhsil
Kateqoriya:Beynəlxalq mədəni təşkilatlar